খোজ নিয়ে জানা যায়, তিতাস উপজেলার গোমতী পাড়ের গ্রামগুলো থেকে বিগত এক যুগে ৫-৬শ লোক বসতবাড়ি ও ফসলি জমি হারিয়ে অন্যত্র চলে গেছে।   গোমতীর এ ভয়ঙ্কর থাবায় কয়েক বছরের স্মৃতি বলতে গিয়ে দণি নারান্দিয়া পশ্চিমপাড়ের আবু কালাম জানান, তার পিতার ৩৩০ শতাংশ জমি ও বসতবাড়ি নদীর ভাঙ্গনে বিলীন হয়ে গেছে। এছাড়া তার ও তার ভাই আবুল বাসারের যে অল্পটুকু বসতবাড়ি আছে তাও এবছর আস্তে আস্তে ভেঙ্গে যাচ্ছে। তিনি জানান, গত ১৯৮২ সাল থেকে সাবেক দাউদকান্দি  বর্তমানে তিতাস উপজেলার বিভিন্ন অংশ ভাঙ্গা শুরু হয় যা অদ্যাবধি চলমান রয়েছে। তিনি লোক দেখানো ব্যবস্থার পরিবর্তে ভাঙ্গন রোধে দ্রুত প্রয়োজনীয় ব্যবস্থা গ্রহণ করে স্থায়ী সমাধানের দাবি জানিয়েছেন।  এলাকাবাসীর বক্তব্য,বিগত মৌসুমগুলোতে পানি উন্নয়ন বোর্ড বিভিন্ন স্থানে ইটের ব্লক, বালির বস্তা ফেলা ও ডুবন্ত বাঁশ নির্মাণ ছিল প্রয়োজনের তুলনায় নগণ্য। স্থানীয়ভাবে লোকজনও বাঁশের বেড়া ও নানা কিছু ফেলে ভাঙ্গন রোধের চেষ্টা চালাচ্ছে। কিন্তু উজান থেকে আসা পাহাড়ি ঢলের কারণে ভাঙ্গন থামছে না।